26.9.2023 г.
BG
Официален вестник на Европейския съюз
L 237/921
в) как да разграничи определяните по усмотрение парични потоци по застрахователни договори без характе­ ристики на пряко участие, като прилага параграфи Б98—Б100; и
г) дали даден застрахователен договор отговаря на определението за инвестиционен договор с допълнителен негарантиран доход от обхвата на МСФО 17, като прилага параграф 71.
В22
Предприятието може да избере да определи елементите по параграф В21, като използва:
а) разумна и доказуема информация по въпроса какво предприятието би определило към датата на началото или на първоначалното признаване предвид условията на договора и пазарните условия, според случая; или
б) разумна и доказуема информация, достъпна към датата на преминаването .
В22A Като прилага подхода на справедливата стойност, предприятието може да избере да класифицира като пасив за възникнали претенции пасив (задължение) за уреждане на претенции, възникнали преди придобиването на заст­ рахователен договор в рамките на прехвърляне на застрахователни договори, вследствие на което не се формира стопанска дейност, или в рамките на бизнес комбинация от обхвата на МСФО 3.
В23
Когато прилага подхода на справедливата стойност, предприятието не е задължено да прилага параграф 22 и може да включи в група договори, между чието издаване е минала повече от една година.
Предприятието разделя групите на такива, включващи само договори, издадени в рамките на една година (или по-малко), единствено ако разполага с разумна и доказуема информация, позволяваща такова разделяне.
Независимо дали предприятието прилага параграф 22, то има право да определя дисконтовите проценти към датата на първоначалното признаване на група по параграф Б72, буква б) — параграф Б72, буква д), подточка ii) и дисконтовите проценти към датата на възникналата претенция по параграф Б72, буква д), подточка iii) към датата на преминаването вместо към датата на първоначалното признаване или възникналата претенция.
В24
При прилагане на подхода на справедливата стойност, ако предприятието избере да направи разбивка на финан­ совите приходи или разходи по застраховане между печалбата или загубата и другия всеобхватен доход, е разрешено съвкупният размер на финансовите приходи или разходи по застраховане, признати в другия всеобхватен доход към датата на преминаването , да бъде определен:
а) с обратна сила — но само ако предприятието разполага с разумна и доказуема информация, за да направи това; или
б) като нулев — освен ако се прилага буква в); и
в) за застрахователните договори с характеристики на пряко участие, за които се прилага параграф Б134 — като равен на съвкупната сума, призната в другия всеобхватен доход от базовите отчетни обекти.
Активи за парични потоци за придобиване на застраховки В24A Когато прилага подхода на справедливата стойност за актив за парични потоци за придобиване на застраховки (вж. параграф В5Б, буква б) към датата на преминаване, предприятието определя актив за парични потоци за придобиване на застраховки в размер, равен на паричните потоци за придобиване на застраховки, които пред­ приятието би поело към датата на преминаването за правата да получи:
а) възстановявания на паричните потоци за придобиване на застраховки от премии по застрахователни договори, които са издадени преди датата на преминаване, но не са признати към датата на преминаване;